**Jewel Kilcher** (s. 23. toukokuuta 1974 Payson, Utah) on yhdysvaltalainen neljästi Grammy-ehdokkaana ollut laulaja-lauluntekijä, näyttelijä ja runoilija. Hänet tunnetaan parhaiten taiteilijanimellä **Jewel**. 

Jewel teki debyyttinsä vuonna 1995 albumilla *Pieces of You*. Albumi on yksi kaikkien aikojen menestyneimmistä esikoisalbumeista. Sitä on myyty Yhdysvalloissa 12 miljoonaa kappeletta. Uransa alkuaikoina hän yhdisteli musiikissaan pop- ja folk- vaikutteita. 2000-luvulla hän on levyttänyt countrya ja lastenmusiikkia. Vuoteen 2013 mennessä Jewel on julkaissut 11 studioalbumia ja yhden kokoelmalevyn. Jewelin levyjä on myyty maailmanlaajuisesti 27 miljoonaa kappaletta. Hänen tunnetuimpia kappaleitaan ovat mm. *Foolish Games*, *You Were Meant For Me* ja *Hands*. 

Laulajanuransa lisäksi Jewel on toiminut näyttelijänä ja juontajana. Hän on ollut tuomarina musiikkiohjelmissa *Nashville Star* ja *The Sing-Of*. Hän julkaisi runokirjan *A Night Without Armor* vuonna 1998. Jewel on ollut naimisissa rodeo-tähti Ty Murrayn kanssa vuodesta 2008 lähtien.

Nuoruus
-------

Jewel Kilcher syntyi Utahin osavaltion Paysonissa 23. toukokuuta 1974. Hänen isänsä, sveitsiläis-saksalaista sukua oleva Atz Kilcher toimi esimerkiksi sosiaalityöntekijänä, opettajana ja laulajana, ja hänen äitinsä, irlantilaista sukua oleva Lenedra "Nedra" Carroll työskenteli taiteilijana ja managerina. Hänen vanhempansa olivat mormoneja, ja hänet kasvatettiin mormoniksi kunnes Jewelin ollessa kahdeksanvuotias hänen isänsä Atz päätti mormonikirkossa käymisen. Jewel kasvoi Alaskan Homerissa, jonne hänen perheensä oli muuttanut jo pian hänen syntymänsä jälkeen. Jewel aloitti uransa laulajana kuusivuotiaana ja esiintyi usein vanhempiensa kanssa muun muassa paikallisissa turistikohteissa. Hänen vanhempiensa erottua jäi Jewel isänsä Atzin huollettavaksi ja jatkoi esiintymistä tämän kanssa. Kiertäessään isänsä kanssa Jewel oppi jodlaamaan. 

Myöhemmin Jewel kävi Interlochen Arts Academy -koulua Michiganin Interlochenissa, missä hän opiskeli oopperalaulua ja oppi soittamaan kitaraa. Ollessaan 17-vuotias hän alkoi kirjoittaa myös omia lauluja. Runoja hän oli kirjoittanut jo pienestä pitäen. Hän valmistui Interlochenista vuonna 1992. Valmistumisensa jälkeen Jewel muutti äitinsä Nedran luo San Diegoon. Hän ei halunnut opiskella enempää vaan alkoi etsiä töitä. Töitä ei kuitenkaan löytynyt, minkä johdosta hän päätti keskittyä uraansa muusikkona.

Ura
---

Jewel vuonna 2000
### Alkuaika

Uransa alkuaikoina Jewel eli varattomana ja asui pakettiautossa esiintyen kaduilla ja tehden pieniä keikkoja paikallisilla klubeilla. Esiintymisillään hän alkoi saavuttaa mainetta, ja sana hänen suosiostaan saavutti myös Atlantic Recordsin, joka tarjosi hänelle levytyssopimusta. Hänen ensimmäinen albuminsa *Pieces of You* julkaistiin vuonna 1995 hänen ollessaan 19-vuotias. Aluksi albumin myynti oli hidasta, mutta siltä julkaistusta singlestä "Who Will Save You Soul" tuli hitti, mikä vauhditti myös albumin myyntiä. Singlet "Foolish Games" ja "Who Will Save Your Soul" menestyivät myös hyvin. "Pieces of You" myi lopulta yli 12 miljoonaa kappaletta ja on yksi kaikkien aikojen parhaiten myyneistä debyyttialbumeista. Tämän lisäksi Jewel sai levystä kolme Grammy-ehdokkuutta.

Vuonna 1998 Jewel kirjoitti ja julkaisi runokokoelman *A Night Without Armor*. Se myi yli miljoona kappaletta ja pääsi *The New York Timesin* bestseller-listalle. Saman vuoden marraskuussa, noin kolme vuotta debyyttialbumin *Pieces of You* julkaisun jälkeen julkaistiin Jewelin toinen albumi Spirit. Hänen toinen albuminsa debytoi Billboard 200 -listan kolmannella sijalla ja myi useita kertoja platinaa. Albumin tunnetuin kappale on *Hands*.

Vuonna 1999 Jewel teki debyyttinsä näyttelijänä kun hän näytteli yhtä pääosaa Ang Leen ohjaamassa western-elokuvassa *Paholaisen satulassa*, joka sijoittui Yhdysvaltain sisällissodan ajoille. Hän teki elokuvaan myös sen tunnussävelmän *What's Simple Is True*. Vuoden 1999 marraskuussa Jewel julkaisi joululauluja sisältävän albumin *Joy: A Holiday Collection*.

### 2000-luku

Vuonna 2000 Jewel julkaisi omaelämäkerran *Chasing Down the Dawn*. Teos myi hyvin, mutta ei menestynyt yhtä hyvin kuin Jewelin runokirja *A Night Without Armor*. Vuotta myöhemmin 200 Jewel julkaisi kolmannen studioalbuminsa *This Way*. Vuonna 2003 hän julkaisi albumin *0304]*. Levyn dance pop -tyylinen musiikki sai suurelta osin negatiivisen vastaanoton ihailijoilta ja kriitikoita, koska se erosi rajusti Jewelin aikaisemmasta pehmeämmästä musiikista.

Seuraavalla albumillaan *Goodbye Alice in Wonderland* (2006) Jewel palasi takaisin edellisten albumiensa tyylilajeihin. *Goodbye Alice in Wonderland* oli viimeinen levy, jonka Jewel teki levy-yhtiö Atlantic Recordsin kanssa. Vuonna 2007 Jewel solmi uuden sopimuksen levy-yhtiö Valory Recordsin kanssa.. Hänen ensimmäinen julkaistu levynsä Valorylla oli country-albumi *Perfectly Clear* (2008). 

Jewelin seitsemäs studioalbumi, kehtolauluja sisältävä *Lullaby* julkaistiin vuoden 2009 toukokuussa. Se on ensimmäinen albumi, jonka hän on julkaissut itsenäisesti ilman levy-yhtiötä. Albumi nauhoitettiin Jewelin kotitilalla Texasin Stephenvillessä ja tehtiin yhteistyössä leluyhtiö Fisher-Pricen ja Somerset Entertainmentin kanssa.. Jewel julkaisi toisen lastenmusiikkia sisältävän albumin *The Merry Goes 'Round* vuonna 2011.

Jewelin uusin country-albumi *Sweet and Wild* ilmestyi kesäkuussa 2010. Albumin single "Stay Here Forever" oli mukana elokuvan *Ystävänpäivä* soundtrackilla.

Vuonna 2013 Jewel julkaisi kaksi albumia. Kokoelmalevy *Greatest Hits* sisälsi Jewelin vanhoja kappaleita ja uuden kappaleen "Two Hearts Breaking". Jewel levytti levyä varten lisäksi kappaleensa "Foolish Games" uutena versiona yhdessä Kelly Clarksonin kanssa ja kappaleen "You Were Meant For Me" yhdessä Pistol Anniesin kanssa. Syyskuussa Jewelilta ilmestyi joulualbumi *Let It Snow: A Holiday Collection*, joka on jatkoa hänen ensimmäiselle joululevylleen *Joy: A Holiday Collection*.

### Näyttelijän työ

Musiikkiuransa lisäksi Jewel on tehnyt joitakin rooleja näyttelijänä. Hän esitti Dorothya musikaalissa *The Wizard of Oz* Lincoln Centerissä vuonna 1995. Esitys filmattiin livenä ja esitettiin televisiossa. Jewel näytteli pääosaa Ang Leen ohjaamassa elokuvassa *Paholaisen satulassa*. Hän esitti June Carter Cashia televisioelokuvassa *Ring of Fire* vuonna 2013.

Jewel on vieraillut useissa televisiosarjoissa. Hän on ollut mukana esimerkiksi *American Idolin* kuudennella tuotantokaudella vierailevana tuomarina ja esittänyt itseään televisiosarjoissa *Teoria miehistä* (2006), *Las Vegas* (2006) ja *CSI* (2008). Hän on yleensä esittänyt ohjelmissa musiikkiaan. 

Jewel on ollut tuomarina useissa musiikkikilpailussa televisiossa. Hän juonsi '*Nashville Star* -musiikkiohjelmaa vuonna 2007 ja toimi sen tuomaristossa vuonna 2008. Jewel oli tuomarina *Platinum Hit* -ohjelmassa vuonna 2011 ja *The Sing Off* -ohjelmassa vuonna 2013.

Yksityiselämä
-------------

Jewel oli naimisissa rodeotähti Ty Murrayn kanssa. Heidät vihittiin Bahamalla elokuussa 2008. Pariskunta asui maatilalla Stephenvillessä Texasissa. Heille syntyi poika Kase vuonna 2011. Pari erosi vuonna 2014.

Näyttelijä Q'Orianka Kilcher on Jewelin serkun Saskia Kilcherin tytär. Jewelin isä Atz Kilcher ja hänen muita perheenjäseniään on pääosassa tositv-sarjassa *Alaska: Viimeinen rintama*. Jewel on myös vieraillut sarjassa. Atzilla ja Jewelilla oli aiemmin vaikeat välit, koska Atz oli väkivaltainen Jewelin lapsuudessa, mutta he ovat sittemmin sopineet.

Jewelin äiti Nedra toimi hänen managerinaan Jewelin uran alkuvaiheissa. Jewel uskoi raha-asioidensa hoidon Nedralle ja on sanonut Nedran kavaltaneen häneltä suuren summan rahaa. Nedra ja Jewel eivät ole tämän takia enää tekemisissä keskenään.

Diskografia
-----------

 

|  |  |
| --- | --- |
| Albumit
Studioalbumit
* *Pieces of You* (1995)
* *Spirit* (1998)
* *Joy: A Holiday Collection* (1999) (joulualbumi)
* *This Way* (2001)
* *0304* (2003)
* *Goodbye Alice in Wonderland* (2006)
* *Perfectly Clear* (2008)
* *Lullaby* (2009) (lastenalbumi)
* *Sweet and Wild* (2010)
* *The Merry Goes Around* (2011) (lastenalbumi)
* *Let It Snow: A Holiday Collection* (2013) (joulualbumi)
* *Picking Up the Pieces* (2015)
* *Freewheelin' Woman* (2022)

Kokoelma-albumit
* *Greatest Hits* (2013)
* *Greatest Hits Remixed* (2013)

EP:t
* *Save the Linoleum* (1994)
* *Shiva Diva Doo Wop (Promo) (1994)*
* *Phyllis Barnabee Finally Gets a Bra* (Promo) (1995)
* *Bits and Baubles* (1999)
* *The Best Of Jewel Unedited 2006 EP* (2006)
* *Sweet and Mild* (2010)
* *Queen of Hearts* (vain streaming) (2021)

Singlet
* *Who Will Save Your Soul* (1996)
* *You Were Meant For Me* (1996)
* *Foolish Games* (1997)
* *Morning Song* (1997)
* *Hands* (1998)
* *Down So Long* (1999)
* *Jupiter (Swallow the Moon)* (1999)
* *What's Simple Is True* (1999)
* *Life Uncommon* (1999)
* *Standing Still* (2001)
* *Break Me* (2002)
* *This Way* (2002)
* *Serve the Ego* (2002)
* *Intuition* (2003)
* *Stand* (2003)
* *2 Become 1* (2003)
* *Again and Again* (2006)
* *Good Day* (2006)
* *Only One Too* (2006)
* *Stephenville, TX* (2006)
* *Stronger Woman* (2008)
* *I Do* (2008)
* *Till It Feels Like Cheating* (2008)
* *Somewhere Over the Rainbow* (2009)
* *Stay Here Forever* (2010)
* *Satisfied* (2010)
* *Ten* (2010)
* *Two Hearts Breaking* (2013)
* *Sing On* (2014)
* *My Father's Daughter* (ft. Dolly Parton) (2015)
* *No More Tears* (2019)
* *Grateful* (2020)
* *Grateful* (ft. Lindsey Stirling) (2020)
* *Dancing Slow* (ft. Train) (2022)
* *Long Way 'Round* (2022)
* *Alaska* (Maggie Rogers Cover) (2022)

Singlet vierailevana artistina
* *That's the Way the Love Goes* (Merle Haggard ft. Jewel) (1999)
* *Make It Last* (Tyrese ft. Jewel) (2010)
* *Free* (Anya Marina ft. Jewel & Tristan Prettyman) (2016)
* *Careless Whisper* (Julio Iglesias ft. Jewel) (2016)

  | Soundtrack-kappaleet
* *Sunshine Superman* (*I Shot Andy Warhol*) (1996)
* *Under the Water* (*The Craft*) (1996)
* *Have a Little Faith in Me* (*Phenomenon*) (1996)
* *Sweet Home Alabama* (*Sweet Home Alabama*) (2002)
* *Anyone But You* (Live) (*Nashville Star*) (2007)
* *Quest for Love* (2007) (Live) (*Arthur ja minimoit*) (2007)
* *Alaska: The Last Frontier Theme* (Atz Kilcher ft. Jewel, *Alaska: Viimeinen rintama*) (2012)
* *Perfect Match* (*Shimmer and Shine*) (2020)
* *The Story* (*American Song Contest*) (2022)

Muut esiintymiset
* *You Make Loving Fun* (tribuuttialbumi *Legacy: A Tribute to Fleetwood Mac's Rumours*) (1998)
* *Water Is Wide* (Live) (Indigo Girls, Jewel, Sarah McLachlan, albumi *Lilith Fair: Celebration of Women in Music Vol. 1*) (1998)
* *Spirit* (Chicane ft. Jewel) (albumi *Somersault*) (2007)
* *Dress Blues* (Zac Brown Band ft. Jewel, albumi *Jekyl + Hyde*) (2015)
* *Hearts Are Still Awake* (Blues Traveler ft. Jewel, albumi *Blow Up the Moon*) (2015)
* *I Want to Be a Cowboy's Sweetheart* (Cyndi Lauper ft. Jewel, albumi *Detour*) (2016)
* *V-12* (*MOM II (Music for Our Mother Ocean)* (2017)
* *Body On Body* (tribuuttialbumi *Johnny Cash: Forever Words*) (2018)
* *Does Anybody Out There Love Me?* (*Johnny Cash: Forever Words*) (2018)

Videojulkaisut
DVD-julkaisut
* *Jewel - A Life Uncommon* (1999)
* *Live at Humphrey's By The Bay* (2004)
* *Goodbye Alice in Wonderland (Limited Edition) (CD/DVD) (2006)*
* *Jewel - The Essential Live Songbook* (2008)

Musiikkivideot
* *Who Will Save Your Soul* (1996)
* *You Were Meant For Me* (1996)
* *You Were Meant for Me (Juan Patino Mix)* (1996)
* *Foolish Games* (1997)
* *Hands* (1998)
* *Down So Long* (1999)
* *What's Simple Is True* (1999)
* *Jupiter (Swallow the Moon)* (1999)
* *Standing Still* (2001)
* *Break Me* (2002)
* *This Way* (2002)
* *Intuition* (2003)
* *Stand* (2003)
* *Goodbye Alice In Wonderland* (2006)
* *Again and Again* (2006)
* *Good Day* (2006)
* *Stephenville, TX* (2006)
* *Quest for Love (2007)*
* *Go Tell It on the Mountain* (ft. Toby Keith) (2007)
* *Stronger Woman* (2008)
* *I Do* (2008)
* *Til It Feels Like Cheating* (2008)
* *Stay Here Forever* (2010)
* *Satisfied* (2010)
* *No Good in Goodbye* (2010)
* *Ten* (2010)
* *Two Hearts Breaking* (2013)
* *My Father's Daughter* (ft. Dolly Parton) (2015)
* *Pretty Faced Fool* (2016)
* *Body on Body* (2018)
* *No More Tears* (2019)
* *Alaska* (Maggie Rogers Cover) (2022)

  |

Filmografia
-----------

### Elokuvat

* *Paholaisen satulassa* (1999)
* *Ring of Fire* (2013)
* *Lost in America* (dokumentti) (2017)
* *Sandy Wexler* (2017)

### Televisio

* *Lain luola* (2003)
* *Tunteita ja tuoksuja* (2006)
* *Seitsemäs taivas* (2006)
* *Las Vegas (2006)*
* *Teoria miehistä* (2006)
* *CSI* (2008)
* *Alaska: Viimeinen rintama* (2016-2017)
* *Concrete Evidence: A Fixer Upper Mystery* (tv-elokuva) (2017)
* *Framed for Murder: A Fixer Upper Mystery* (tv-elokuva) (2017)
* *Deadly Deed: A Fixer Upper Mystery* (tv-elokuva) (2017)
* *Pomo piilossa* (2018)
* *Masked Singer* (2021)
* *I Can See Your Voice* (2022)
* *American Song Contest* (2022)

Teokset
-------

* *A Night Without Armor* (1998)
* *Chasing Down the Dawn* (2000)
* *Never Broken: Songs Are Only Half the Story* (2015)

Lähteet
-------

1. 1 2 3 4 5 6  Jewel Biography (1974-) filmreference.com. Viitattu 4.5.2009. (englanniksi)
2. 1 2 3  Jewel Kilcher Internet Movie Database. Viitattu 2. huhtikuuta 2008. (englanniksi)
3. 1 2 3 4 5 6 7 8 9  Jewel Starpulse.  Arkistoitu 26.5.2009. Viitattu 4.5.2009. (englanniksi)
4. ↑  Jewel Bio NBC
5. ↑  Pieces of You RIAA DATABASE
6. ↑  Pieces of Jewel: Diving Into Her Music, Poetry, and The Record Industry — EXCLUSIVE Hollywood 8.2.2013
7. 1 2  Jewel Gets Married! People. Viitattu 8. elokuuta 2008. (englanniksi)
8. ↑  Column: Here's the skinny on LDS celebrity urban legends *The Digital Universe*.  21.11.200. Viitattu 21.4.2014. (englanniksi)
9. 1 2 3 4 5 6 7  Jewel Kilcher superiorpics.com. Viitattu 4.5.2009. (englanniksi)
10. 1 2 3 4 5 6 7 8  Jewel: Biography (Internet Archive) *isound.com*.  Arkistoitu 9.11.2007. Viitattu 21.4.2014. (englanniksi)
11. ↑  Ang Lee's 'Ride With the Devil' misses the meaning of the Civil War *Metroactive*.  joulukuu 1999. Viitattu 21.4.2014. (englanniksi)
12. ↑  Big Machine starts new label, signs Jewel, Jimmy Wayne, Justin Moore Country Standard Time. Viitattu 4.5.2009. (englanniksi)
13. 1 2  Lullaby release and media tour jeweljk.com. Viitattu 6.5.2009. (englanniksi)
14. 1 2  New Mom Jewel Focuses on Family: 'It's a Rare Gift' Billboard 8.8.2011
15. ↑  Jewel Schedules New Country Album, Acoustic Tour CMT News.  (englanniksi)
16. ↑  Jewel ‘Greatest Hits’ Features Kelly Clarkson, Pistol Annies The Boot 11.12.2012
17. ↑  Jewel Kicks Holidays Off Early With Christmas Album Details Wall Street Journal Speakesy 6.8.2013
18. ↑  SPOTLIGHT;Following the Yellow Brick Road Again NY Times 19.11.1995
19. ↑  Jewel rides into town BBC News 10.11.1999
20. ↑  Jewel Tells June Carter Cash's Side of the Story In 'Ring Of Fire' (Arkistoitu – Internet Archive) The Rolling Stone 26.5.2013
21. ↑  Jewel, Ty Murray Live the Small Town Life CMT News.
22. ↑  Jewel and Ty Murray Welcome a Son People 12.7.2011
23. ↑  Jewel, husband Ty Murray divorcing; explain ‘tender undoing Los Angeles Times 2.7.2014
24. ↑  Jewel Says Amicable Co-Parenting with Ex Ty Murray Is 'Work': 'You Obviously Don't Get a Divorce Because Things Are Going Well' People 9.5.2020
25. ↑  Q'Orianka Kilcher - Biography Internet Movie Database.
26. ↑  EXCLUSIVE: Jewel Makes Her Debut on Discovery Channel's 'Alaska: The Last Frontier' -- Watch the New Trailer! ET Online 9.5.2016
27. ↑  10 Secrets Behind Alaska: The Last Frontier Screenrant 21.3.2022
28. ↑  Singer Jewel says mom stole over $100 million from her National Post 23.3.2022
29. ↑  Jewel Kilcher *Alaska: The Last Frontier*. Discovery GO. Viitattu 26.1.2017. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Jewel (laulaja)**.
* Jewel Myspacessa (englanniksi)
* Jewel Twitterissä
* Jewel Atlantic Recordsin sivulla

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Latvia
* Tšekki
* Australia
* Korea

 |
|  |
| Tieteilijät | 
* CiNii

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Deutsche Synchronkartei
* Trove
* Elonet

 |
|  |
| Muut | 
* Europeana
* IdRef

 |

 |